|  |
| --- |
| Številka: 0100-96/2024-6 |
| Ljubljana, dne 05. 04. 2024 |
| EVA (če se akt objavi v Uradnem listu RS) |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Letni program dela Rdečega križa Slovenije – Zveze združenj s finančnim načrtom za leto 2024 - predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije ((Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521) in [163/22](http://www.uradni-list.si/1/objava.jsp?sop=2022-01-4191)) in drugega odstavka 27. člena Zakona o Rdečem križu Slovenije (Uradni list RS, št. 7/93 in 79/10) je Vlada Republike Slovenije na \_\_ seji dne \_\_\_\_\_\_\_\_ pod \_\_ točko dnevnega reda sprejela S K L E P1. Vlada Republike Slovenije je sprejela letni program dela Rdečega križa Slovenije – Zveze združenj s finančnim načrtom za leto 2024 v delu, ki se nanaša na izvajanje javnih pooblastil Rdečega križa Slovenije.
2. Naloge in programe, ki predstavljajo izvajanje javnih pooblastil Rdečega križa Slovenije, sofinancirajo pristojna ministrstva v skladu s sredstvi zagotovljenimi v proračunu 2024 in sprejetimi finančnimi načrti.

  Barbara Kolenko Helbl generalna sekretarka  Priloge:* Zaveza javnosti XVII, Letni program in finančni načrt RKS - Zveze združenj za leto 2024

Prejmejo:* Rdeči križ Slovenije
* Ministrstvo za obrambo
* Ministrstvo za finance
* Ministrstvo za zdravje
* Ministrstvo za zunanje in evropske zadeve
* Ministrstvo za delo, družino, socialne zadeve in enake možnosti
* Urad Vlade RS za komuniciranje
 |

|  |
| --- |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| - Leon Behin, generalni direktor Uprave RS za zaščito in reševanje- Branko Sojer, sekretar, Sektor za operativo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
| Gradivo obsega program del, ki jih opravlja Rdeči križ Slovenije - Zveza združenj, kot javna pooblastila na področju krvodajalstva, varstva pred naravnimi in drugimi nesrečami, poizvedovalne službe in mednarodne dejavnosti. Ta del programa potrjuje Vlada Republike Slovenije v skladu z Zakonom o Rdečem križu Slovenije. Preostali del programa obsega v letu 2024 načrtovane dejavnosti na področju splošno humanitarnih programov in prostovoljstva ter informativno promocijske dejavnosti. Rdeči križ Slovenije je z dopisom (št. 848-11/2024-DGZR z dne 22. 2. 2024) posredoval Letni program dela Rdečega križa Slovenije – Zveze združenj s finančnim načrtom za leto 2024, poimenovan Zaveza javnosti XVII, Ministrstvu za obrambo Republike Slovenije z zaprosilom, da ga medresorsko uskladi in predloži v obravnavo Vladi Republike Slovenije v skladu z Zakonom o Rdečem križu Slovenije. Letni program dela je potrdil Glavni odbor Rdečega križa Slovenije ter Zbor članov Rdečega križa Slovenije na redni seji, dne 16. 1. 2024. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |

|  |
| --- |
| 7.a Predstavitev ocene finančnih posledic nad 40.000 EUR:Ministrstvo za obrambo Republike Slovenije, Uprava Republike Slovenije za zaščito in reševanje bo sofinancirala naloge, ki jih ima Rdeči križ Slovenije na področju varstva pred naravnimi in drugimi nesrečami, ki vključujejo tudi organizacijo in delovanje poizvedovalne službe v višini do 821.800,00 evrov. Ministrstvo za zdravje bo sofinanciralo aktivnosti in naloge Rdečega križa Slovenije pri izvedbi programa krvodajalstva v letu 2024 v višini 977.690,00 evrov. Ministrstvo za zunanje in evropske zadeve pa bo, tako kot v prejšnjih letih, sofinanciralo članarini za Mednarodni odbor Rdečega križa (ICRC) in za Mednarodno federacijo društev Rdečega križa in Rdečega polmeseca (IFRC) v okvirni višini 100.000 evrov. Za izvedbo sofinanciranj bodo med Rdečim križem Slovenije in pristojnimi ministrstvi sklenjene ustrezne pogodbe oziroma aneksi h krovni pogodbi. |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 1912 – URSZR | 1912-21-0011Sofinanciranje dejavnosti zaščite, reševanja in pomoči | 6309Sofinanciranje društev in drugih organizacij | 821.800,00 € |  |
| 2711- Ministrstvo za zdravje | 2711-23-0003 Presaditve, transfuzije, odškodnine (cepiva,kri) | 7086 Zbiranje krvi | 977.690,00 € |  |
| Ministrstvo za zunanje zadeve |  | 1297 Članarine in kotizacije v tujini  | 10.000,00 € |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| 7.b Predstavitev ocene finančnih posledic pod 40.000 evrov:Gradivo ne povzroča dodatnih proračunskih izdatkov. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| Letni program dela je potrdil Glavni odbor Rdečega križa Slovenije ter Zbor članov Rdečega križa Slovenije na redni seji, dne 16. 1. 2024 |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Marjan Šarec minister |

Poslano:

- naslovniku

- URSZR

**OBRAZLOŽITEV:**

Rdeči križ Slovenije je z dopisom (št. 848-11/2024-DGZR z dne 22. 2. 2024) posredoval Letni program dela Rdečega križa Slovenije – Zveze združenj s finančnim načrtom za leto 2024, poimenovan Zaveza javnosti XVII, Ministrstvu za obrambo Republike Slovenije z zaprosilom, da ga medresorsko uskladi in predloži v obravnavo Vladi Republike Slovenije v skladu z Zakonom o Rdečem križu Slovenije Letni program dela je potrdil Glavni odbor Rdečega križa Slovenije ter Zbor članov Rdečega križa Slovenije na redni seji, dne 16. 1. 2024.

Gradivo obsega program del, ki jih opravlja Rdeči križ Slovenije - Zveza združenj, kot javna pooblastila na področju krvodajalstva, varstva pred naravnimi in drugimi nesrečami, poizvedovalne službe in mednarodne dejavnosti. Ta del programa potrjuje Vlada Republike Slovenije v skladu z Zakonom o Rdečem križu Slovenije.

Rdeči križ Slovenije kot javno pooblastilo na podlagi 9. člena Zakona o Rdečem križu Slovenije (Uradni list RS, št. 7/93 in 79/10) izvaja:

* naloge v zvezi z obveščanjem, evidentiranjem in poizvedovanjem za žrtvami oboroženih spopadov in prizadetimi v naravnih in drugih nesrečah;
* organizira usposabljanje osebja za opravljanje nalog, ki jih določajo Ženevske konvencije;
* organizira usposabljanja in izpite iz prve pomoči;
* organizira in usposablja enote za prvo pomoč;
* izvaja akcije za pridobivanje krvodajalcev in organizira krvodajalske akcije;
* izdaja izkaznice darovalcem delov človeškega telesa,
* izvaja ukrepe zdravstvenega varstva ljudi ob naravnih in drugih nesrečah ter oboroženih spopadih;
* izvaja ukrepe za sprejemanje in nastanitev evakuiranega prebivalstva in drugi ogroženih oseb ter druge ukrepe, ki lahko prispevajo k preskrbi ogroženih in prizadetih oseb.

Na podlagi 27. člena Zakona o Rdečem križu Slovenije, Republika Slovenija iz proračuna zagotavlja sredstva za naloge, ki jih Rdeči križ Slovenije opravlja kot javno pooblastilo na podlagi letnega programa, ki ga sprejme Vlada Republike Slovenije.

Naloge, ki jih Rdeči križ Slovenije opravlja kot javno pooblastilo, so še podrobneje urejene v področnih predpisih, ki urejajo krvodajalstvo in še posebej varstvo pred naravnimi in drugimi nesrečami. Zakon o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22), naloge Rdečega križa Slovenije določa v 21. in 74. členu. Na tej podlagi so te naloge podrobno razdelane v 3., 30. in 41. členu Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. 92/07, 54/09, 23/11 in 27/16) v.

Na področju varstva pred naravnimi in drugimi nesrečami je med Ministrstvom za obrambo Republike Slovenije, Upravo Republike Slovenije za zaščito in reševanje ter Rdečim križem Slovenije sklenjena krovna pogodba o izvajanju in sofinanciranju nalog, ki jih Rdeči križ Slovenije izvaja na področju zaščite, reševanja in pomoči (št. 848-11/2018-4 - DGZR, z dne 20. 2. 2018), za leto 2024 tudi aneks št. 848-11/2023-51 DGZR z dne 13. 12. 2023. Za leto 2024 je predvidena višina sofinanciranja dejavnosti Rdečega križa Slovenije na področju zaščite, reševanja in pomoči do višine 821.800,00 evrov. RKS v gradivu letnega načrta navaja znesek 821.700,00 eura, a je bil ob podpisu aneksa k pogodbi za sofinanciranje dejavnosti na področju zaščite, reševanja in pomoči v letu 2024 št. 848-11/2023-51 DGZR z dne 13. 12. 2023 znesek optimiziran na 821.800,00 eurov. Za leto 2024 je bilo izvedeno predplačilo za sofinanciranje zagotavljanja izvajanja najnujnejših nalog v višini 99.000,00 evrov. Znesek za dodatni program opremljanja enot v višini 250.000 eurov, bo glede na razpoložljiva sredstva in prioritete pri opremljanju javnih reševalnih služb, dokončno potrjen naknadno s posebnim sklepom generalnega direktorja.

Na področju prve pomoči Rdeči križ Slovenije po zgoraj omenjeni krovni pogodbi z Upravo Republike Slovenije za zaščito in reševanje organizira do 200 ekip prve pomoči, ki bodo sposobne delovati na območju cele države; doslej je organiziranih več kot 108 ekip. Izdeluje in skrbi za načrt aktiviranja teh ekip, opremljanje članov, njihovo usposobljenost ter pripravljenost.

Vsako leto Rdeči križ Slovenije organizira preverjanje osnovnošolskih ekip prve pomoči, sodeluje pri organizaciji in izvedbi regijskih in državnega preverjanja usposobljenosti ekip prve pomoči Civilne zaščite in Rdečega križa. Osnovni namen preverjanj je krepiti delo na področju prve pomoči v lokalnih skupnostih, organizacijah, zavodih in podjetjih (ustanavljanje, kadrovsko dopolnjevanje, usposabljanje, opremljanje itd). Najboljša ekipa vsakoletnega državnega preverjanja zastopa Slovenijo na evropskem preverjanju v prvi pomoči (First Aid Convention in Europe).

Rdeči križ Slovenije preko Strokovnega centra za prvo pomoč RKS razvija doktrino prve pomoči. V ta namen mora zagotavljati strokovno literaturo, navodila, potrošni material ter angažiranje potrebnega zdravstvenega osebja za usposabljanje in za preverjanja pripravljenosti ekip prve pomoči.

Rdeči križ Slovenije zagotavlja stacionarij, nastanitvene enote, enota za zdravstveno oskrbo in enota za oskrbo bolnikov pri mobilnem stacionariju. Bistveno novost pri delovanju enot RKS (stacionarij RKS – OZ Maribor ter nastanitvenih enote RKS – OZ Ljubljana, Nova Gorica in Novo mesto), v tem obdobju, predstavlja poenotenje omenjenih enot v kadrih in materialni opremljenosti ter preimenovanju v mobilne nastanitvene centre. Rdeči križ Slovenije je v že v letu 2020 Upravi Republike Slovenije za zaščito in reševanje posredoval predloge za spremembe Uredbe o organiziranju, opremljanju in usposabljanju sil za zaščito, reševanje in pomoč.

Med pomembne naloge Rdečega križa spada tudi skrb za organizacijo in delovanje poizvedovalne službe, ki bo v letu 2024 prilagojena materialnim možnostim. Program dela službe je vezan na Strategijo mreže za obnavljanje družinskih vezi Mednarodnega odbora Rdečega križa. RKS upošteva določila in smernice, zastavljene v Strategiji Gibanja 2020–2025 za področje ODV in stremi k njihovi implementaciji.

Na področju krvodajalstva Rdeči križ Slovenije v sodelovanju z Ministrstvom za zdravje na območju celotne države pripravlja gradiva za organizatorje krvodajalstva in krvodajalce, organizira posvete za organizatorje, izvaja motivacijske aktivnosti za pridobivanje krvodajalcev, organizira obveščanje krvodajalcev in darovalcev organov, zagotavlja prostore in ustrezne pogoje za odvzem krvi izven zdravstvenih zavodov in podobno. Rdeči križ Slovenije načrtuje, da bo v letu 2024 izvedel več kot 405 terenskih krvodajalskih akcij, ocenjuje se, da se jih bo udeležilo okoli 93.000 krvodajalcev. Takšen odziv krvodajalcev bo Sloveniji zagotovil dovolj krvi in njenih komponent. Za leto 2024 je predvideno, da Ministrstvo za zdravje za namen krvodajalstva zagotovi 977.690 eurov.

Na področju mednarodnega delovanja je pomembno, da je Rdeči križ Slovenije vključen v mednarodno gibanje Rdečega križa in je član Mednarodne federacije društev Rdečega križa in Rdečega polmeseca (IFRC), ki združuje nacionalne organizacije in Mednarodnega odbora Rdečega križa (ICRC). Članarini za IFRC in IRCR za leto 2024, ki ju poravnava Ministrstvo za zunanje in evropske zadeve, sta ocenjeni na 100.000 evrov.

 MINISTRSTVO ZA OBRAMBO